Συντεταγμένες: 41°1′16″N 39°34′17″E﻿ / ﻿41.02111°N 39.57139°E﻿ / 41.02111; 39.57139

Τα **Πλάτανα** (τουρκικά: *Akçaabat*) είναι πόλη και περιοχή της επαρχίας Τραπεζούντας της Μαύρης Θάλασσας στην Τουρκία. Βρίσκεται στα δυτικά της πόλης της Τραπεζούντας. Καλύπτει μια έκταση 385 τ.χλμ. και το υψόμετρο του είναι 10μέτρα. Η πόλη έχει πληθυσμό περίπου 48.315 κατοίκων (2007). Τα Πλάτανα είναι μια παραθαλάσσια πόλη, γνωστή για την τοπική ομάδα ποδοσφαίρου Ακτσααμπάτ Σεμπατσπόρ, τον κεφτέ Πλατάνων και του χορού Χόρον. Τα Πλάτανα φιλοξενούν διεθνές φεστιβάλ φολκλόρ από το 1990, και η Τοξοβολία-Στίβος έλαβε χώρα εν μέρει στα Πλάτανα στους Πρώτους Αγώνες της Μαύρης Θάλασσας το 2007.

Όνομα
-----

Οι πρώτοι άποικοι της πόλης προήλθαν από το Αιγαίο και η πόλη ονομάστηκε "Πλάτανα" λόγω της αφθονίας πλατανιών. Στα τουρκικά, το όνομα παρερμηνεύθηκε ως Πουλατχανέ (γη του σιδήρου) και ύστερα έγινε Ακτσεαμπάντ (αφθονία χρημάτων).

Κλίμα
-----

Στην περιοχή, το κλίμα χαρακτηρίζεται από σχετικά υψηλές θερμοκρασίες και ομοιόμορφη κατανομή της βροχόπτωσης, με τους βροχερότερους μήνες να είναι οι χειμερινοί. Στοσύστημα Κέππεν τα Πλάτανα έχουν υγρό υποτροπικό κλίμα *(Cfa)* και ωκεάνιο κλίμα *(Cfb)*.

| Κλιματικά δεδομένα Πλάτανα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 10(50) | 10(50) | 11(51) | 15(59) | 18(64) | 23(73) | 26(78) | 26(78) | 24(75) | 20(68) | 16(60) | 13(55) | 17(62) |
| Μέση Ελάχιστη °C (°F) | 3(37) | 3(37) | 4(39) | 8(46) | 12(53) | 16(60) | 19(66) | 19(66) | 16(60) | 12(53) | 8(46) | 5(41) | 10(50) |
| Υετός mm (ίντσες) | 79 | 56 | 46 | 48 | 43 | 46 | 28 | 43 | 58 | 99 | 91 | 94 | 729 |
| *Πηγή: Weatherbase* |

Ιστορία
-------

Ιδρύθηκε ως μια εμπορική αποικία της Μιλήτου περίπου στον 7ο αιώνα π.Χ.. Η πόλη τέθηκε υπό περσικό ζυγό γύρω στον 6ο αιώνα π.Χ. Μετά από μια σύντομη υποταγή της πόλης στην αυτοκρατορία του Μεγαλεξάνδρου, τα Πλάτανα ενσωματώθηκαν στο Βασίλειο του Πόντου που ιδρύθηκε από τον Μιθριδάτη του Πόντου γύρω στον 3ο αιώνα Π. χ. Μετά τη διάλυση του Βασιλείου του Πόντου γύρω στο 60 π.Χ. οι Ρωμαίοι κατέλαβαν την περιοχή γύρω από την Τραπεζούντα. Καθώς τα Πλάτανα ήταν επίνειο για την Τραπεζούντα, ήταν μία από τις σημαντικότερες πόλεις της ανατολικής Μαύρης Θάλασσας, και συνεπώς της περιοχής Πόντου της Ρωμαϊκής Αυτοκρατορίας.

Αν και τα Πλάτανα ήταν στόχος ξένων επιθέσεων πολλές φορές, η πόλη παρέμεινε υπό Βυζαντινό έλεγχο μέχρι την ανάληψη της εξουσίας στην περιοχή από την οικογένεια Κομνηνού, ενός κλάδου της Βυζαντινής δυναστείας. Οι Κομνηνοί είχαν τη βοήθεια της γεωργιανής βασίλισσας Ταμάρα μετά την άλωση της Κωνσταντινούπολης το 1204. Αυτό το νέο κράτος, η Αυτοκρατορία της Τραπεζούντας, επέζησε ως υποτελές βασίλειο των Σελτζουκιδών. Το βασίλειο επέζησε για 257 χρόνια, μέχρι την προσάρτηση της στα εδάφη της Οθωμανικής Αυτοκρατορίας τον Οκτώβριο του 1461. Η πρώτη μάχη μεταξύ των Οθωμανών και των Κομνηνών δόθηκε δυτικά των Πλατάναων γύρω στο Ακτσάκαλε, όπου οι Τραπεζούντιοι έχασαν 8 πλοία. Καθώς τα Πλάτανα βρίσκονται στα δυτικά της Τραπεζούντας, ο Μεχμέτ Β΄ χρησιμοποίησε τα Πλάτανα ως βάση για την τελική κατάκτηση της Τραπεζούντας. Ο πύργος του Ακτσάκαλε "το Λευκό Κάστρο" κατακτήθηκε το 1468.

Κατά τη διάρκεια αιώνων Τουρκοκρατίας, τα Πλάτανα ήταν σημαντική πόλη, μια από τις σημαντικότερες του Πόντου. Τα Πλάτανα έγιναν δήμος το 1880. 

Το 1810, το ρωσικό ναυτικό αποβιβάστηκε στις ακτές των Πλατάνων γύρω από το Σαλατζίκ. Οι κάτοικοι της πόλης απώθησαν τους Ρώσους μετά από αρκετές ημέρες.

Κατά τη διάρκεια του Πρώτου Παγκοσμίου Πολέμου, τα ρωσικά στρατεύματα κατέλαβαν τα Πλάτανα στις 20 Απριλίου του 1916. Καθώς οι ρωσικές δυνάμεις αποσύρθηκαν μετά τη Ρωσική Επανάσταση, οι Οθωμανικές δυνάμεις ανακατέλαβαν τα Πλάτανα, στις 17 Φεβρουαρίου του 1918. Μετά την ίδρυση της Τουρκικής Δημοκρατίας το 1923, τα Πλάτανα ήταν μια από τις κωμοπόλεις της Τραπεζούντα, σύμφωνα με τη νέα διοικητική οργάνωση. 

Ο πληθυσμός έχει αυξηθεί ταχύτατα από το 1980 και έπειτα, φτάνοντας τους 50.000 κατοίκους το 2008 από τους 15.000 κατοίκους που είχε στη δεκαετία του 1980. Τον Ιούνιο του 1990, η πόλη επηρεάστηκε από πλημμύρα. Η διάλυση της ΕΣΣΔ το επόμενο έτος επηρέασε τον πληθυσμό της πόλης.

Γειτονιές
---------

1. Τσολακλί
2. Ντουρμπινάρ
3. Καγιαλάρ
4. Νεφσιπουλατχανέ
5. Ορταμαχαλέ
6. Οσμάνμπαμπα
7. Σαριτάς
8. Γιενιμαχαλέ
9. Γιαϊλατσίκ

Αξιοσημείωτα άτομα από τα Πλάτανα
---------------------------------

* Μετίν Ακτάς, ποδοσφαιριστής
* Μεχμέτ Μπολούκμπασι, ποδοσφαιριστής
* Ερόλ Γκιουνάιντιν, ηθοποιός
* Εκρέμ Ιμάμογλου, πολιτικός, δήμαρχος Κωνσταντινουπόλεως
* Καντίρ Μισίρογλου, συγγραφέας
* Χασάν Σάκα, πολιτικός

Παραπομπές
----------

1. 1 2  *GEOnet Names Server*. 11  Ιουνίου 2018. -733504.
2. ↑  «World Gazetteer - Akçaabat». Αρχειοθετήθηκε από το πρωτότυπο στις 25 Φεβρουαρίου 2012.
3. ↑  ::AKÇAABAT HABER::.. Güzel İlçemiz Akçaabat'tan Haberiniz Olsun.. [18. Festival Düzenlenecek ] Σφάλμα στο πρότυπο webarchive: Ελέγξτε την τιμή `|url=`. Empty.
4. ↑  The 1st Black Sea Games Calendar Σφάλμα στο πρότυπο webarchive: Ελέγξτε την τιμή `|url=`. Empty.
5. ↑  Climate Summary for Akçaabat
6. ↑  
«Weatherbase: Historical Weather for Akcaabat, Turkey». Weatherbase. 2011. 
Retrieved on November 24, 2011.
7. 1 2  Akçaabat-H.Gedikoğlu/Akçaabat Belediyesi Kültür Yayını I
8. ↑  :: Akçaabat Kaymakamligi - Trabzon :: Αρχειοθετήθηκε May 16, 2014, στο Wayback Machine.

Εξωτερικοί σύνδεσμοι
--------------------

* Πολυμέσα σχετικά με το θέμα  Akçaabat στο Wikimedia Commons